text: 3 Ajllasqa cristianosqa "mana ismoj, mana chʼichichasqa, nitaj chinkapoj herenciata" japʼiyta suyakunku, nisunman janaj pachapi Cristowan khuska kamachiyta (1 Ped. 1:3, 4). Chayta japʼinankupajtaj watejmanta nacenanku tiyan (Juan 3:1-3). "Waj ovejas" kajkunapis ajllasqa cristianosta Reinomanta sumaj willaykunata willaspa yanapakushanku. ¿Ima herenciatataj paykuna japʼenqanku? (Juan 10:16.) Paykunaqa Adanwan Evawan chinkachisqankuta japʼenqanku, nisunman paraisopi wiñay kausayta, maypichus manaña ñakʼariy kanqachu, nitaj wañuypis, nitaj qhapariypis (Apo. 21:1-4). Chayrayku Jesusqa ladonpi kaj ujnin warkhusqa runaman kayta nerqa: "Kunan cheqamanta niyki: Noqawan Paraisopi kanki", nispa (Luc. 23:43, NM).